Kurz: Holistická starostlivosť o pôrodnícke jazvy – cisársky rez a epiziotómia

Termín: 11.-12.09.2027
Čas: 9:00-18:00
Miesto konania: Active Clinic, (Súkromné zdravotnícke zariadenie)
Budova AJSA, Bajzova 43, 010 01 Žilina
Cena: 330 eur s DPH
Lektor: Anna Kohutová
Kredity SKF: 

Dvojdňový kurz Holistická starostlivosť o popôrodné jazvy po cisárskom reze a epiziotómii je určený pre odborníkov, ktorí pracujú so ženami v období po pôrode a chcú rozšíriť svoje kompetencie v oblasti šetrnej a komplexnej starostlivosti o jazvy.
Kurz je zameraný na vonkajšie, neinvazívne prístupy k starostlivosti o popôrodné jazvy. Účastníci sa naučia vnímať jazvu nielen ako zmenu kože a podkožia, ale ako súčasť celého tela ženy – v súvislosti s pohybovým aparátom, držaním tela, dýchaním, nervovým systémom, emóciami a celkovým prežívaním pôrodu.
Dôraz sa kladie na bezpečnú, citlivú a individuálne prispôsobenú starostlivosť. Kurz neučí invazívne techniky a pracuje výhradne s metódami, ktoré sa vykonávajú zvonka a neinvazívne.
Čo sa na kurze naučíte:
· fyziológiu hojenia a vzniku jaziev po cisárskom reze a epiziotómii
· špecifiká popôrodnej jazvy a jej vplyv na telo ženy
· stratégie šetrnej a komplexnej starostlivosti o jazvu
· posúdenie stavu jazvy a vytvorenie individuálneho terapeutického plánu
· praktickú starostlivosť o jazvu podľa jednotlivých fáz hojenia
· bezpečné vonkajšie a neinvazívne techniky práce s jazvou
· jemnú manuálnu prácu, mobilizáciu a prácu s okolitými tkanivami
· využitie dotyku, vedomého pohybu a práce s dychom
· možnosti využitia moxy, gua-sha a reboza v rámci neinvazívnej starostlivosti
· využitie vhodných bylín a hydrolátov pri starostlivosti o jazvy
· emocionálne súvislosti popôrodnej jazvy a citlivý prístup k žene
· vytvorenie individuálneho rituálu starostlivosti o jazvu
· praktické zostavenie komplexného plánu následnej starostlivosti
Pre koho je kurz určený
Kurz je určený najmä pre:
· masérov a masérky
· fyzioterapeutov a fyzioterapeutky
· pôrodné asistentky
· duly a ďalších odborníkov pracujúcich so ženami po pôrode v rámci ich profesijných kompetencií
Hlavná filozofia kurzu
Jazva nie je iba miestom na tele. Môže ovplyvňovať pohyb, držanie tela, vnímanie vlastného tela aj emocionálne prežívanie ženy. Holistický prístup preto rešpektuje jedinečný príbeh každej ženy a prepája prácu s telom, dotykom, dychom, pohybom a vedomou starostlivosťou.
Kurz poskytuje praktické nástroje na bezpečnú, šetrnú, vonkajšiu a neinvazívnu starostlivosť o popôrodné jazvy, ktorú je možné citlivo začleniť do odbornej praxe v súlade s profesijnou kvalifikáciou účastníka.
Časový harmonogram (oba dni)
· 8:30 registrácia účastníkov
· 9:00 – 12:30 prednáška
· 12:30-13:30 obed
· 13:30 – 16:30 prednáška a praktické techniky
· 16:30 – 18:00 ošetrenie jaziev na figurantkách
· 18:00 – ukončenie a odovzdávanie diplomov
         Malé prestávky na občerstvenie budeme zaraďovať podľa potreby účastníkov.
· So sebou si vezmite prezúvky, pohodlné oblečenie a písacie potreby.
· Drobné občerstvenie bude zabezpečené.
Obed: možnosť hromadnej objednávky na začiatku kurzu. Obed si hradí každý účastník samostatne.
Lektorka: Anna Kohutová – pôrodná asistentka a mentorka pôrodníckej praxe. Aktuálne sa venuje preškoľovaniu personálu nemocníc po celej Českej a Slovenskej republike. Vedie vzdelávanie pre pôrodné asistentky, duly a fyzioterapeutky.
Kontakt na organizátora: Mgr. Lucia Dubovec cert.MDT – vzdelavanie@activeclinic.sk
Platobné podmienky:
Vyššie uvedenú sumu je nutné uhradiť na číslo účtu:
Číslo účtu: SK85 0200 0000 0044 0835 6156
Variabilný symbol: VS 202704 
Suma: 330 eur s DPH
Poznámka: do poznámky uveďte Vaše celé meno a termín kurzu.
Kurz je dvojdňový, nie je možné prihlásiť sa len na jeden deň. Vaše prihlásenie je platné a evidované až po uhradení administratívneho poplatku vo výške 50% kurzovného. Administratívny poplatok je pri odhlásení nevratný, je možné za seba na kurz poslať náhradu. Administratívny poplatok je potrebné uhradiť do 14 dní od podania prihlášky na kurz. Pri úhrade zvyšnej sumy kurzu je potrebné si už zaplatený administratívny poplatok odrátať. Splatnosť doplatku kurzovného je najneskôr 14 dní pred konaním kurzu. 

Prihlásením na kurz súhlasíte s našimi obchodnými podmienkami, ktoré si môžete prečítať tu.


